Radźůnkůw
Wspůłrzyndne: 50°23' N 18°53' E
Radźůnkůw (pol.: Radzionków, mjym.: Radzionkau) – mjasto we pouedńowo-zachodńij Polsce, we wojewůdztwje ślůnskim, we kryśe tarnogůrskim. We popředńim tajlůngu admińistracyjnym noležouo do wojewůdztwa katowickigo a bez lata 1975-1998 bůuo dźelńicům Bytůńa. Nojstarše wzmjanki uo Radźůnkowie sům we šrajbowanych zdřuduach s XIV wjeku (1326-1357). Kole 1430 roku Radźůnkůw bůu shajcowany a uograbjůny bez Husytůw. Zaś zniščůne podčos wojny třidźestoletńij. Uod XIX wjeku rozwůj bergmaństwa, s anfanga galmanu, potym wůngla; a tyž hutńictwa (huta cynku "Łazarz"). Po abštimůngu Radźůnkůw wlazowou we skuod Autůnůmičnygo Wojewůdztwa Ślůnskigo, we čaśe II wojny śwjatowyj wuůnčůny do III Řešy. Uod 1945 we Polsce, zmušůno do wyjazdu do Ńymjec ludźi kerych wuadza kůmůńistyčno uznoua za Ńymcůw, mynga mjyjscowych chopůw wywjyźůno do přimusowyj roboty na grubach Donbasu. Uod 1951 Radźonkůw mjou prawa mjejske. Znůmy je klub športowy Ruch Radzionków, kery dowńij wystympowou we polskij ekstraklaśe.
szl_Latn fon_Latn szl_Latn